Guinea-Bissau - sprog
Guinea-Bissau - sprog, Der tales ca. 20 niger-kordofanske sprog i landet, bl.a. de vestatlantiske sprog balanta af ca. 370.000 og fulani af ca. 245.000, samt mandesproget mandinka, der tales af ca. 155.000. Ved landets uafhængighed i 1974 var det planlagt, at det portugisisk baserede kreolsprog crioulo, der fungerer som lingua franca, skulle være officielt sprog, men portugisisk anvendes stadig i administrationen, medierne og uddannelsessystemet.
Læs mere om Guinea-Bissau.